b'\n_START_ARTICLE_\nSlovenska popevka 2013\n_START_PARAGRAPH_\nSlovenska popevka 2013 je potekala 29. septembra. Prireditev je vodila Mi\xc5\xa1a Molk. Nastopilo je 13 skladb. Veliko nagrado strokovne \xc5\xbeirije za skladbo v celoti je prejel Andra\xc5\xbe Hribar za skladbo Po \xc4\x8dem di\xc5\xa1i ta dan.\n_START_SECTION_\nNagrade\n_START_PARAGRAPH_\nStrokovna \xc5\xbeirija, ki so jo sestavljali Mojca Menart, Tinkara Kova\xc4\x8d, Drago Mislej - Mef, Matej Wolf in Rudi Pan\xc4\x8dur, je veliko nagrado strokovne \xc5\xbeirije za skladbo v celoti podelila Andra\xc5\xbeu Hribarju za skladbo Po \xc4\x8dem di\xc5\xa1i ta dan. Nagrado za najbolj\xc5\xa1e besedilo je podelila Barbari Pe\xc5\xa1ut za skladbo To so te re\xc4\x8di v izvedbi Mance \xc5\xa0pik, nagrado za najbolj\xc5\xa1o interpretacijo pa Juretu Ivanu\xc5\xa1i\xc4\x8du za izvedbo lastne skladbe Plavi angel. Zmagovalka po mnenju gledalcev in poslu\xc5\xa1alcev, ki so odlo\xc4\x8dali prek telefonskega glasovanja, je postala Eva \xc4\x8cerne s skladbo Vrti se v ritmu avtorja glasbe in aran\xc5\xbemaja Roka Goloba in avtorice besedila Katarine Habe._NEWLINE_Eva \xc4\x8cerne se je pozneje zaradi o\xc4\x8ditkov, da je bil glasbeni motiv skladbe Vrti se v ritmu \xc5\xbee predhodno objavljen, nagradi ob\xc4\x8dinstva odpovedala.'